ગાંધીનગર, 10 નવેમ્બરઃ સ્પષ્ટ બહુમતિથી કેન્દ્રમાં બનેલી ભાજપ સરકારમાં ગુજરાત અને ગુજરાતીઓનો દબદબો વધી રહ્યો છે. દેશના વડાપ્રધાન પદે ગુજરાતી નરેન્દ્ર મોદી છે અને હવે તેમના મંત્રીમંડળના વિસ્તરણમાં વધારો કરવામાં આવ્યા બાદ વધુ બે ગુજરાતી પ્રધાનોનો સમાવેશ થઇ ગયો છે. નોંધનીય છેકે આ પહેલા વડાપ્રધાન નરેન્દ્ર મોદી સહિત કુલ ચાર પ્રધાનો ગુજરાતમાંથી આવ્યા હતા. આ ઉપરાંત ગુજરાતને મળેલા કેન્દ્રના પ્રતિનિધિત્વ પર નજર ફેરવવામાં આવે તો મોદીએ ગુજરાતના ત્રણેય ખૂણાને સાચવી લીધા છે, જેમાં ઉત્તર ગુજરાત,સૌરાષ્ટ્ર અને દક્ષિણ ગુજરાત છે.